Planternes Ernæring 167 



Medens Kløver og lignende Planter vel viste sig taknemlige for Tilskud 

 af „Mineralgødning" (Kali, Kalk, Fosforsyre, Svovlsyre), gav Forsøgene 

 ikke noget Udslag for Tilskud af kvælstofholdig Gødning, der overfor 

 Kornsorterne viste saa stor Forøgelse. Dette kan vises talmæssigt gen- 

 nem Resultaterne af nogle Forsøg, den tyske Agrikulturkemiker E. v. Wolff 

 udførte i Firserne i forrige Aarhundrede. Heraf fremgaar, at naar der 

 paa ganske ensartet Jord dyrkedes dels Havre, dels visse Bælgplanter 

 ( Ærter, Bønner, Kløver), og Jorden i nogle Forsøg var ugødet, i andre 

 Forsøg fik „Mineralgødning" og i en tredje Forsøgsrække fik Mineral- 

 gødning og Kvælstofgødning, blev det relative Høstudbytte følgende'*''): 



Havre Ærter, Bønner, Vikker 



Ugødet 187 589 



Mineralgødning 210 1292 



Mineralgødning og I ^^^^ ^^.^ 



Kvælstofgødning | 



Grunden til at de nævnte Bælgplanter ikke gav Udslag i Høstud- 

 byttet ved Tilførsel af kvælstofholdig Gødning, viste sig at være den, 

 at de selv var kvælstofsamlende, d. v. s. de kan paa en eller anden 

 indirekte Maade træde i Forbindelse med Luftens fri Kvælstof og be- 

 høver derfor ikke at optage Kvælstofforbindelser gennem Rødderne, 

 saaledes som Kornsorterne er nødt til. Bælgplanterne baade de forskel- 

 lige Kløverarter, Lucerne, Lupiner, Vikker, Ærter, Bønner osv, og Busk- 

 former som Gyvel og Guldregn og store Træer som Akasier kan derfor 

 meget vel gro paa kvælstoffattig Jordbund, naar der blot findes eller 

 tilføres tilstrækkelige Mængder „Mineralgødning". Ved at lade de urte- 

 agtige Planter, der er kvælstofsamlende, gro paa en Jordbund, der er 

 kvælstoffattig og nedpløje dem som Grøngødning, kan man altsaa berige 

 Jorden ikke alene med muldgivende Stoffer, som naar andre Plantedele 

 nedføres i Jorden, men tillige med Kvælstofforbindelser, der er opstaaet 

 paa selve Voksepladsen og ikke forud var tilstede i Jordbunden som 

 bundet Kvælstof. Dette kan vises talmæssigt gennem nogle Forsøg af 

 Dehlinger. "**) Ved at dyrke nedennævnte Planter og nedpløje dem i fuld 

 Groning bliver en Hektare Land beriget med: 



Bundet Kvælstof Humusgivende Stof 

 Ved Ærter og Vikker ... 250 Kg. 7600 Kg. 



- Lucerne 230 - 6500 - 



- Rødkløver 127 - 4800 - 



- Alsikke 117 - 3500 - 



